CELEX: 32011R0291
Language: bg
Date: 2011-03-24 00:00:00
Title: Регламент (ЕС) № 291/2011 на Комисията от 24 март 2011 година относно съществените употреби на контролираните вещества, различни от хлорофлуоровъглеводородите, за лабораторни и аналитични цели в съответствие с Регламент (ЕО) № 1005/2009 на Европейския парламент и на Съвета относно веществата, които нарушават озоновия слой

25.3.2011   
            
            
               BG
            
            
               Официален вестник на Европейския съюз
            
            
               L 79/4
            
         РЕГЛАМЕНТ (ЕС) № 291/2011 НА КОМИСИЯТА
   от 24 март 2011 година
   относно съществените употреби на контролираните вещества, различни от хлорофлуоровъглеводородите, за лабораторни и аналитични цели в съответствие с Регламент (ЕО) № 1005/2009 на Европейския парламент и на Съвета относно веществата, които нарушават озоновия слой
   
      ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (1), и по-специално член 10, параграф 2 от него,
   като има предвид, че:
   
               (1)
            
            
               Съюзът вече е планирал да прекрати за повечето употреби производството и консумацията на контролираните вещества. Комисията трябва да определи съществените употреби на контролираните вещества, различни от хлорофлуоровъглеводородите, за лабораторни и аналитични цели.
            
         
               (2)
            
            
               С решение XXI/6 на страните по Монреалския протокол се заздравяват решенията в сила, а срокът на общата дерогация за употребата на контролираните вещества, различни от хлорофлуоровъглеводородите, за лабораторни и аналитични цели се продължава след 31 декември 2010 г. до 31 декември 2014 г., като по този начин се разрешава тяхното производство и консумация с оглед задоволяването на съществените лабораторни и аналитични потребности при определените в Монреалския протокол условия.
            
         
               (3)
            
            
               В Решение VI/25 на страните по Монреалския протокол се посочва, че дадена употреба може да се счита за съществена, само ако не са налице други технически и икономически целесъобразни решения или заместители, приемливи от гледна точка на околната среда и здравето. В доклада си за осъществения напредък за 2010 г. групата за техническа и икономическа оценка (Technical and Economical Assessment Panel — TEAP) установи наличието на значителен брой процедури, при които в момента за използването на контролираните вещества съществуват алтернативни решения. Въз основа на тази информация, както и на Решение XXI/6, следва да бъде съставен списък на тези употреби, за които са налице технически и икономически целесъобразни решения, приемливи от гледна точка на околната среда и здравето.
            
         
               (4)
            
            
               Следва да се състави и положителен списък на разрешените съществени употреби на метилбромид, договорени от страните в Решение ХVIII/15, както и такъв на употребите, за които TEAP смята, че в момента не съществуват алтернативни решения.
            
         
               (5)
            
            
               Освен това е необходимо да се изясни, че използването на контролираните вещества за целите на основното и средното образование не може да се смята за съществено и следва да бъде ограничено до висшето или професионалното образование. Използването на контролираните вещества в свободно продаваните комплекти за химични опити също не може да се смята за съществено.
            
         
               (6)
            
            
               Мерките, предвидени в настоящия регламент, са в съответствие със становището на комитета, създаден съгласно член 25, параграф 1 от Регламент (ЕО) № 1005/2009,
            
         ПРИЕ НАСТОЯЩИЯ РЕГЛАМЕНТ:
   Член 1
   Производството, вносът и използването на контролираните вещества, различни от хлорофлуоровъглеводородите, могат да бъдат разрешени за всички съществени лабораторни и аналитични употреби, посочени в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 март 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 286, 31.10.2009 г., стр. 1.
   ПРИЛОЖЕНИЕ
   
      Съществени лабораторни и аналитични употреби на контролираните вещества, различни от хлорофлуоровъглеводородите
   
   
               1.
            
            
               За съществени лабораторни и аналитични употреби на контролираните вещества, различни от хлорофлуоровъглеводородите, се смятат:
               
                           а)
                        
                        
                           използването на контролираните вещества като референтен материал или стандарт:
                           
                                       —
                                    
                                    
                                       за калибриране на оборудване, в което се използват контролираните вещества,
                                    
                                 
                                       —
                                    
                                    
                                       за следене на равнището на емисии на контролираните вещества,
                                    
                                 
                                       —
                                    
                                    
                                       за определяне на остатъчните количества на контролираните вещества в стоки, растения и суровини;
                                    
                                 
                     
                           б)
                        
                        
                           използването на контролираните вещества при лабораторни токсикологични изследвания;
                        
                     
                           в)
                        
                        
                           използването за лабораторни нужди, когато контролираното вещество се преобразува в процеса на химична реакция, както при химичните реакции, при които контролираните вещества се използват в качеството на изходна суровина;
                        
                     
                           г)
                        
                        
                           използването на метилбромид в лабораторни условия за сравняване на ефикасността му с тази на неговите алтернативни решения;
                        
                     
                           д)
                        
                        
                           използването на тетрахлорометан като разтворител за реакциите на бромиране с използване на N-бромсукцинимид;
                        
                     
                           е)
                        
                        
                           използването на тетрахлорометан като агент за предаване на веригата при реакциите на полимеризация с присъствието на свободни радикали;
                        
                     
                           ж)
                        
                        
                           всяка друга употреба за лабораторни и аналитични цели, за която няма налице технически и икономически целесъобразни алтернативни решения.
                        
                     
         
               2.
            
            
               За съществени лабораторни и аналитични употреби на контролираните вещества, различни от хлорофлуоровъглеводородите, не се смятат:
               
                           а)
                        
                        
                           хладилно и климатично оборудване, използвано в лаборатории, включително хладилно лабораторно оборудване, като например ултрацентрофуги;
                        
                     
                           б)
                        
                        
                           почистване, преработване, ремонт или реконструиране на електронни компоненти или връзки;
                        
                     
                           в)
                        
                        
                           съхраняване на публикации и архиви;
                        
                     
                           г)
                        
                        
                           стерилизация на материали в лаборатория;
                        
                     
                           д)
                        
                        
                           всяка употреба в основното и средното образование;
                        
                     
                           е)
                        
                        
                           използването като компоненти в свободно продаваните и непредназначени за висшето образование комплекти за химични опити;
                        
                     
                           ж)
                        
                        
                           почистване и сушене, включително премахване на грес от стъкло и друго оборудване;
                        
                     
                           з)
                        
                        
                           определяне на равнището на въглеводороди, нефт и грес във водата, почвата, въздуха или отпадъците;
                        
                     
                           и)
                        
                        
                           изпитвания на катран в материали за пътни настилки;
                        
                     
                           й)
                        
                        
                           взимане на отпечатъци в криминалистиката;
                        
                     
                           к)
                        
                        
                           изпитвания на органичните компоненти във въглища;
                        
                     
                           л)
                        
                        
                           използването като разтворител при определянето на цианобаламина (витамин Б12) и бромния индекс;
                        
                     
                           м)
                        
                        
                           използването в методите с използване на селективна разтворимост в контролираното вещество, включително определяне на каскаросиди, тироидни екстракти и образуване на пикрати;
                        
                     
                           н)
                        
                        
                           преконцентрирането на аналити в хроматографичните методи (например течна (метод HPLC), газова, адсорбционна хроматография), атомна абсорбционна спектроскопия, спектроскопия с индуктивно свързана плазма, рентгенов флуоресцентен анализ;
                        
                     
                           о)
                        
                        
                           определянето на йодния индекс в мазнините и маслата;
                        
                     
                           п)
                        
                        
                           всяка друга употреба за лабораторни и аналитични цели, за която има налице технически и икономически целесъобразни алтернативни решения.